Kristján Þór Júlíusson , sjávarútvegs - og landbúnaðarráðherra , birtir í dag áætlun sem felur í sér tölusett markmið til næstu ára um fjölgun starfsmanna stofnana sem undir ráðherrann heyra á landsbyggðinni . Nær áætlunin til Fiskistofu , Hafrannsóknastofnunar og Matvælastofnunar . Þá er einnig að finna í áætluninni aðgerðir sem eiga að vera til þess gerðar að auka hagkvæmni í rekstri umræddra stofnana með því að sameina starfsstöðvar þeirra í sama húsnæði . Ekki er vitað til hvaða starfsstöðva þetta mun ná en starfsstöðvar Fiskistofu og Hafrannsóknastofnunar á Akureyri og á Ísafirði eru þegar skráðar með sama heimilisfang , en það er til að mynda ekki tilfellið í Vestmannaeyjum . Unnið hefur verið að áætluninni frá því í haust að frumkvæði Kristjáns Þórs og var hún unnin í samráði við forstöðumenn þeirra stofnana sem átakið nær til og undirritað af sömu aðilum . Fjármagn hefur verið tryggt til að framfylgja áætluninni á árinu 2020 .